કોંગ્રેસ હાઇકમાન્ડના આદેશથી કોર્પોરેશનની વિવિધ કમિટીઓમાં સભ્યપદે બિરાજતા પક્ષના કોર્પોરેટરોએ સામે ચાલીને રાજીનામા ધરી દીધા હતા. જેના કારણે કોર્પોરેશનમાં ભાજપનું વિપક્ષના પ્રતિકાર વગરનું તમામ કમિટીઓમાં એકચક્રી સામ્રાજ્ય થઇ ગયું હતું. સ્ટેન્ડિંગ કમિટી જેવી મહત્ત્વની કમિટી પણ ફકત દસ મિનિટમાં આટોપાઇ જતી હતી. શહેરના પ્રશ્નો અંગે ઝીરો અવર્સમાં વિપક્ષના અભાવે ચર્ચા પણ થઇ શકતી નથી.